**Robert T. Farnham** (s. 21. tammikuuta 1989 North Andover, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura New Jersey Devilsissä.

Pelaajaura
----------

Ennen ammattilaiseksi siirtymistä Farnham pelasi Brownin yliopistossa neljän kauden ajan vuosina 2008–2012. Hän teki tänä aikana 23 maalia sekä 31 syöttöpistettä eli yhteensä 54 tehopistettä ja keräsi 128 rangaistusminuuttia pelaamissaan 129 ottelussa. Farnham oli joukkueen varakapteeni viimeisen kautensa ajan.

Yliopistosta lähdettyään Farnham siirtyi ammattilaistasolle tehtyään try out -sopimuksen Providence Bruinsin kanssa maaliskuussa 2012. Hän ei saanut sopimusta koeaika -sopimuksilla Providencesta, Worcester Sharksista tai Hamilton Bulldogsista, joten siirtyi ECHL-joukkue Wheeling Nailersiin 10. lokakuuta 2012.

Yhdeksän Nailersissa pelatun ottelun jälkeen Farnham siirtyi 7. marraskuuta 2012 lainasopimuksella sarjatasoa ylemmäs AHL-joukkue Wilkes-Barre/Scranton Penguinsiin. Hän ehti pelata joukkueessa 11 ottelua ennen kuin hänelle annettiin jatkosopimus.

Farnham pelasi 65 runkosarjaottelua Wilkes-Barre/Scranton Penguinsissa kaudella 2012-2013. Farnham teki 11 tehopistettä sekä oli AHL:n tulokkaiden jäähypörssin ykkönen 274 rangaistusminuutilla. Farnhamin ensimmäinen tappelu ammattilaistasolla tapahtui 9. marraskuuta 2012 Hershey Bearsin Steve Oleksya vastaan. Myös hänen ensimmäinen tehopisteensä syntyi samassa ottelussa, kun hän syötti Riley Holzapfelin maalin. 19. joulukuuta 2012 Farnham teki ensimmäisen maalinsa ammattilaisena ohitettuaan Binghamton Senatorsin maalivahti Robin Lehnerin.

5. heinäkuuta 2013 Pittsburgh Penguins kiinnitti Farnhamin yksivuotisella kahden suunnan sopimuksella.

Farnham debytoi NHL:ssä Pittsburgh Penguinsin joukkueessa 13. joulukuuta 2014 ottelussa Columbus Blue Jacketsia vastaan. Penguins hävisi ottelun rangaistuslaukauskilpailussa. Farnham tappeli heti ensimmäisessä ottelussaan Jordan Leopoldia vastaan.

Farnham tappeli neljästi viidessä ensimmäisessä ottelussa, jonka jälkeen hänet lähetettiin takaisin Wilkes-Barreen. 20. tammikuuta 2015 Farnham nostettiin ylös pelaamaan otteluun Philadelphia Flyersia vastaan, kun päävalmentaja Mike Johnston halusi joukkueen fyysistä peliä pelaavan hyökkääjän. Farnham täytti roolinsa taklaten kaksi kertaa vain vähän yli viiden minuutin peliajalla. Hän myös tappeli Pierre-Edouard Bellemaren kanssa. Farnham lähetettiin seuraavana päivänä AHL:ään.

Kaudella 2015–2016 Farnham valittiin Penguinsin kauden avanneeseen NHL-kokoonpanoon. Hän pelasi kolme ottelua ennen kuin tuli laitetuksi siirtolistalle 25. lokakuuta 2015. Seuraavana päivänä hän siirtyi entisten Penguinsin valmentajan John Hynesin ja toimitusjohtaja Ray Sheron alaisuuteen New Jersey Devilsiin 26. lokakuuta 2015. Ensimmäisessä ottelussaan Devilsin paidassa hän teki NHL-uransa ensimmäisen maalin sekä ensimmäisen syöttöpisteen 31. lokakuuta 2015 New York Islandersia vastaan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Brown Univ. | NCAA | 31 | 4 | 3 | 7 | 24 | – | – | – | – | – |
| 2009–2010 | Brown Univ. | NCAA | 36 | 3 | 8 | 11 | 14 | – | – | – | – | – |
| 2010–2011 | Brown Univ. | NCAA | 31 | 8 | 7 | 15 | 39 | – | – | – | – | – |
| 2011–2012 | Brown Univ. | NCAA | 31 | 8 | 13 | 21 | 51 | – | – | – | – | – |
|  | Providence Bruins | AHL | 3 | 0 | 0 | 0 | 4 | – | – | – | – | – |
|  | Worcester Sharks | AHL | 3 | 0 | 0 | 0 | 2 | – | – | – | – | – |
| 2012–2013 | Wheeling Nailers | ECHL | 9 | 3 | 1 | 4 | 46 | – | – | – | – | – |
|  | Wilkes-Barre/Scranton Penguins | AHL | 65 | 3 | 8 | 11 | 274 | 6 | 0 | 0 | 0 | 4 |
| 2013–2014 | Wilkes-Barre/Scranton Penguins | AHL | 67 | 7 | 7 | 14 | 166 | 12 | 0 | 0 | 0 | 30 |
| 2014–2015 | Pittsburgh Penguins | NHL | 11 | 0 | 0 | 0 | 24 | – | – | – | – | – |
|  | Wilkes-Barre/Scranton Penguins | AHL | 62 | 7 | 7 | 14 | 226 | 8 | 0 | 0 | 0 | 14 |
| 2015–2016 | Pittsburgh Penguins | NHL | 3 | 0 | 0 | 0 | 5 | – | – | – | – | – |
|  | New Jersey Devils | NHL | 50 | 8 | 2 | 10 | 92 | – | – | – | – | – |
| 2 kautta | yhteensä | NHL | 64 | 8 | 2 | 10 | 121 | – | – | – | – | – |
| 4 kautta | yhteensä | AHL | 197 | 17 | 22 | 39 | 672 | 26 | 0 | 0 | 0 | 48 |

Lähteet
-------

* Bobby Farnham The Internet Hockey Databasessa (englanniksi)
* Bobby Farnham Eurohockey-sivustolla (englanniksi)
* Bobby Farnham *Elite Prospects*. Everysport Media Group AB.  (englanniksi)

### Viitteet

1. ↑  Bobby Farnham – Brown Brown Bears. Viitattu 2.1.2016. (englanniksi)
2. ↑  Bobby Farnham: The Life of an Energy Guy  4.3.2014. The Hockey Writers. Viitattu 2.1.2016. (englanniksi)
3. ↑  Olson makes most of tryout, lands AHL contract with Heat  9.10.2012. Abbotsford Heat.  Arkistoitu 4.3.2016. Viitattu 2.1.2016. (englanniksi)
4. ↑  3 Impressions: Blue Jackets 4, Pens 3 (SO)  13.12.2014. Pittsburgh Penguins. Viitattu 2.1.2016. (englanniksi)
5. ↑  Penguins recall left wing Farnham from Wilkes-Barre/Scranton  20.1.2015. Trib Live. Viitattu 2.1.2016. (englanniksi)
6. ↑  Video: Flyers win fight-filled contest against Penguins in overtime  20.1.2015. Trib Live. Viitattu 2.1.2016. (englanniksi)
7. ↑  Devils claim Farnham off waivers from Pittsburgh  26.10.2015. NBC Sports. Viitattu 2.1.2016. (englanniksi)
8. ↑  Cammalleri shootout goal lifts Devils past Islanders  31.10.2015. NBC Sports. Viitattu 2.1.2016. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bobby Farnham